สวัสดีค่ะ คือดิฉันมีปัญหาเรื่องอาการปวดฉี่บ่อย และจะรู้สึกปวดที่ท้องน้อยเวลาปัสสาวะเสด เวลาปัสสาวะก็รู้สึกปัสวะไม่สุด บางครั้งก็จะรู้สึกเจ็บปากมดลูกเวลาปัสสาวะด้วย ดิฉันเลยไปหาเภสัชกรได้บอกถึงอาการที่เป็นอยุ่ทางเภสัชก็ได้ให้ยาอักเสพเป็นยา Cobay-500 กับยาแก้ปวดเคร็ง มาทาน ทานได้สักพักรู้สึกปวดหลังเล็กน้อยแล้วรู้สึกแน่นหน้าอก จุกอกเล็กน้อย เลยอยากทราบว่าอาการที่เป็นเกิดจากอะไรแล้วควรต้องทำยังไงบ้างค่ะ
สวัสดีครับ อาการปัสสาวะขัดปัสสาวะไม่สุดร่วมกับอาการปวดหลังนั้นเป็นอาการแสดงหนึ่งของการติดเชื้อในทางเดินปัสสาวะครับ โดยอาการที่แสดงจะแตกต่างกันออกไปตามอวัยวะที่ติดเชื้อครับ เช่นกระเพาะปัสสาวะอักเสบ อาการที่อาจเกิดขึ้นคือ ปัสสาวะบ่อย หรือปัสสาวะออกทีละน้อย ปัสสาวะขุ่น มีกลิ่นแรง หรือปัสสาวะเป็นเลือดมีอาการเจ็บที่ท้องน้อยบริเวณใกล้กระเพาะปัสสาวะท่อปัสสาวะอักเสบ อาการที่อาจเกิดขึ้นได้คือปัสสาวะบ่อย มีตกขาวหรือของเหลวออกมาจากท่อปัสสาวะส่วนปลายของท่อปัสสาวะเกิดรอยแดงกรวยไตอักเสบ เป็นอาการติดเชื้อในทางเดินปัสสาวะที่ค่อนข้างรุนแรง ควรต้องได้รับการรักษาใน โรงพยาบาลครับ อาการที่อาจเกิดขึ้นคือ อาการคลื่นไส้และอาเจียน มีไข้สูงและหนาวสั่น ปวดหลังส่วนบน และปัสสาวะขุ่นหรือปัสสาวะบ่อยนออกจากนี้ อวัยวะข้างเคียงท่อปัสสาวะก็สามารถทำให้เกิดปัสสาวะขัดได้ครับเช่น ช่องคลอดอักเสบ อาการที่อาจเกิดขึ้น ได้แก่เจ็บหรือคันที่อวัยวะเพศเจ็บหรือรู้สึกไม่สบายในระหว่างมีเพศสัมพันธ์ ตกขาวมีสีคล้ำ หรือมีสีอื่น มีปริมาณมากกว่าปกติ หรือมีกลิ่นเหม็นเป็นต้นครับทั้งนี้โรคที่ผมได้กล่าวมาข้างบนนั้นเป็นเพียงการคาดเดาจากข้อมูลที่มันะครับ การที่ จะทราบได้แน่ชัดและเข้ารับการรักษาได้อย่างถูกวิธีคือการไปพบแพทย์เพื่อทำการซักประวัติ ตรวจร่างกายและตรวจปัสสาวะครับ เพราะอาการที่ เป็นนั้นอาจมีสาเหตุมาจากอย่างอื่นที่ไม่ใช่การติดเชื้อทางทางเดินปัสสาวะก็ได้ครับ การไปหาคุณที่โรงพยาบาลจะทำให้คุณสามารถตรวจทุกอย่างได้ละเอียดมากกว่า และได้ข้องมูลเพื่อการรักษาที่ตรงจุดมากกว่าครับ แล้วก็อย้่าลืมเอายาที่ทานอยู่ไปพบคุณด้วยนะครับระหว่างนี้อยากให้ ดูแลตัวเองดังนี้นะครับป้องกันอย่าให้ร่างกายขาดน้ำ การดื่มน้ำมาก ๆ จะช่วยลดความเจ็บปวดที่เกิดขึ้นเวลาปัสสาวะได้ ทั้งยังช่วยเจือจางแบคทีเรียในทางเดินปัสสาวะและทำให้ขับออกมาได้ง่ายขึ้นครับไม่กลั้นปัสสาวะเป็นเวลานานสำหรับผู้ป่วยที่มีอาการปัสสาวะขัดจากสาเหตุโรคติดเชื้อทางเดินปัสสาวะ ต้องรับประทานยาปฏิชีวนะตามแพทย์สั่งจนครบ เชื้อจะได้ถูกกำจัดออกจากร่างกายจนหมดสำหรับผู้หญิง หลังขับถ่ายควรเช็ดทำความความสะอาดจากด้านหน้าไปด้านหลัง และควรปัสสาวะให้เร็วที่สุดหลังจากการมีเพศสัมพันธ์เพื่อขับแบคทีเรียออก วิธีนี้จะช่วยป้องกันแบคทีเรียเข้าไปในกระเพาะปัสสาวะเพื่อป้องกันอาการปัสสาวะขัดที่มาจากการระคายเคือง ผู้หญิงควรทำความสะอาดอวัยวะเพศให้แห้งอยู่เสมอ เปลี่ยนผ้าอนามัยบ่อย ๆ และหลีกเลี่ยงสบู่หรือผลิตภัณฑ์ที่อาจทำให้เกิดการระคายเคืองเพื่อป้องกันอาการปัสสาวะขัดที่มีสาเหตุจากโรคติดต่อทางเพศสัมพันธ์ ควรป้องกันเมื่อมีเพศสัมพันธ์ เช่น การใช้ถุงยางอนามัยทุกครั้งครับหากมีอาการเจ็บปวดหรือมีเลือดปนมากับปัสสาวะ รวมไปถึงมีอาการต่อไปนี้ ควรรีบพบแพทย์นะครับปัสสาวะบ่อยและอั้นปัสสาวะไม่ได้ปวดท้องปวดหลังมีไข้